Միքելե Վեդանի

Միքելե Վեդանի (, ), իտալացի քանդակագործ։

Կենսագրություն 
Միքելե Վեդանին ծնվել է Միլանում։ Հայրը եղել է քարտաշ։ 1892 թվականին ընտանիքը գաղթել է ԱՄՆ։ Այնուհետև Վեդանին վերադարձել է Իտալիա, սովորել է Բրերայի ակադեմիայում։ Էնրիկո Բուտիի ղեկավարությամբ Միլանի և Լոմբարդիայի բարձր հասարակության համար ստեղծել է մի շարք հուշարձաններ, կիսանդրիներ, բրոնզե արձաններ, դիմանկարներ, մոդելներ մեդալների համար։ 
Լեքոյում ստեղծել է երկրաբան Անտոնիո Ստոպպանիին (1824-1891) նվիրված հուշարձան։

Ստեղծագործություններ 

 Անտոնիո Ստոպպանիի հուշարձանը Լեքոյում
 Էզինո Լարիոյում Via Crucis ճեմուղու քանդակները
 Սուրբ Վիկտորի բրոնզե խորաքանդակը Էզինո Լարիոյի ծխական եկեղեցում 
 Սուրբ Վիկտորի և Սուրբ Մարտինի բրոնզե արձանները Էզինո Լարիոյի քաղաքապետարանում
 «Մայրություն», Էզինո Լարիոյի քաղաքապետարան
 Լեոնարդոյի կիսանդրին Էզինո Լարիոյի քաղաքապետարանի դահլիճում 
 Գիպսե հրեշտակ Էզինո Լարիոյի Գրինե կինոթատրոնի վերնահարկում
 Տապանաքարեր Միլանի գերեզմանատանը
 Բրիվիո ընտանիքի գերեզմանը
 Ադա Բրիվիոյի գերեզմանը
 Բիրագիյի գերեզմանը
 Դոն Դավիդե Ալբերտարիոյի գերեզմանը

Հիշատակ 
 Էզինո Լարիոյի զբոսայգին և տարրական դպրոցը կոչվում են Միքելե Վեդանիի անունով։

Պատկերասրահ

Գրականություն 
 Tiziana Rota, Michele Vedani scultore, Amici dei Musei del territorio Lecchese , anno 2013.

Ծանոթագրություններ

Արտաքին հղումներ 
Via Crucis i Esino Lario
Michele Vedani (1874-1969)

Իտալացի քանդակագործներ